CELEX: 31998D0601
Language: hr
Date: 1998-10-13 00:00:00
Title: 98/601/EZ: Odluka Komisije od 13. listopada 1998. o postupku potvrđivanja sukladnosti građevnih proizvoda u skladu s člankom 20. stavkom 2. Direktive Vijeća 89/106/EEZ u vezi s proizvodima za gradnju cesta (priopćena pod brojem dokumenta C(1998) 2925)  Tekst značajan za EGP

13/Sv. 60
            
            
               HR
            
            
               Službeni list Europske unije
            
            
               52
            
         31998D0601
   
               L 287/41
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 13. listopada 1998.
   o postupku potvrđivanja sukladnosti građevnih proizvoda u skladu s člankom 20. stavkom 2. Direktive Vijeća 89/106/EEZ u vezi s proizvodima za gradnju cesta
   (priopćena pod brojem dokumenta C(1998) 2925)
   (Tekst značajan za EGP)
   (98/601/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica u odnosu na građevne proizvode (1), kako je izmijenjena Direktivom 93/68/EEZ (2), a posebno njezin članak 13. stavak 4.,
   budući da Komisija mora između dva postupka za potvrđivanje sukladnosti proizvoda na temelju članka 13. stavka 3. Direktive 89/106/EEZ, izabrati onaj postupak koji „nameće najmanje obveza i koji je u skladu sa zahtjevima sigurnosti”; budući da zato treba odlučiti je li postojanje nadzornog sustava tvorničke proizvodnje za koji je odgovoran proizvođač potreban i dovoljan uvjet za potvrđivanje sukladnosti određenog proizvoda ili obitelji proizvoda ili je, zbog usklađivanja s kriterijima spomenutim u članku 13. stavku 4., potrebna intervencija ovlaštenog certifikacijskog tijela;
   budući da se člankom 13. stavkom 4. zahtijeva da tako utvrđen postupak mora biti naznačen u mandatima i u tehničkim specifikacijama; budući da je zato poželjno odrediti onaj koncept proizvoda ili obitelji proizvoda koji se koristi u mandatima i tehničkim specifikacijama;
   budući da su oba postupka predviđena u članku 13. stavku 3. detaljno opisana u Prilogu III. Direktivi 89/106/EEZ; budući da je zato potrebno jasno odrediti metode kojima se ova dva postupka moraju provesti, pozivanjem na Prilog III., za svaki proizvod ili obitelj proizvoda, s obzirom da Prilog III. daje prednost određenim sustavima;
   budući da postupak naveden u točki (a) članka 13. stavka 3. odgovara sustavima utvrđenim u prvoj mogućnosti, bez stalnog nadzora, i drugoj i trećoj mogućnosti točke ii. odjeljka 2. Priloga III., dok postupak naveden u točki (b) članka 13. stavka 3. odgovara sustavima utvrđenim u točki i. odjeljka 2. Priloga III. i u prvoj mogućnosti, uz stalni nadzor, točke ii. odjeljka 2. Priloga III.;
   budući da su mjere predviđene ovom Odlukom u skladu s mišljenjem Stalnog odbora za graditeljstvo,
   DONIJELA JE OVU ODLUKU:
   Članak 1.
   Sukladnost proizvoda i obitelji proizvoda navedenih u Prilogu I. potvrđuje se postupkom u kojem proizvođač pod svojom isključivom odgovornošću ima nadzorni sustav tvorničke proizvodnje jamčeći tako sukladnost proizvoda s odgovarajućim tehničkim specifikacijama.
   Članak 2.
   Sukladnost proizvoda navedenih u Prilogu II. potvrđuje se postupkom u kojem je, pored nadzornog sustava tvorničke proizvodnje kojim upravlja proizvođač, u procjenu i praćenje kontrole proizvodnje ili samog proizvoda uključeno ovlašteno certifikacijsko tijelo.
   Članak 3.
   Postupak potvrđivanja sukladnosti kako je utvrđen u Prilogu III. navodi se u ovlaštenjima za usklađene norme.
   Članak 4.
   Ova je Odluka upućena državama članicama.
   
      Sastavljeno u Bruxellesu 13. listopada 1998.
      
         
            Za Komisiju
         
         Martin BANGEMANN
         
            Član Komisije
         
      
   
   
      (1)  SL L 40, 11.2.1989., str. 12.
   
      (2)  SL L 220, 30.8.1993., str. 1.
   PRILOG I.
   
      Sporedni proizvodi (npr. klinovi, punila za spojeve, brtvila za spojeve)
   
   Za uporabu pri gradnji betonskih cesta.
   PRILOG II.
   
      Bitumen (npr. čisti bitumen, polimerni bitumen, omekšani bitumen, omekšani polimerni bitumen, razrijeđeni bitumen, bitumenska emulzija, omekšana bitumenska emulzija, polimerna bitumenska emulzija, omekšana polimerna bitumenska emulzija, prirodni asfalt/bitumen)
   
   Za uporabu pri gradnji i površinskoj obradi cesta
   
      Bitumenske mješavine (npr. asfaltni beton, uključujući vrlo mekani asfalt kao i mješavine za vrlo tanke slojeve, porozni asfalt, mastiks asfalt, kameni mastiks asfalt, vruće valjani asfalt)
   
   Za uporabu pri gradnji i površinskoj obradi cesta
   
      Površinska obrada (npr. emulzija za površine, mikropovršine, ravnanje površine)
   
   Za uporabu pri površinskoj obradi cesta
   
      Vodootporni proizvodi i oprema za kolnike mostova (npr. mastiks asfalt, montažne membrane, prethodno oblikovane bitumenske ploče, smole/poliuretani)
   
   Za uporabu na kolnicima mostova.
   PRILOG III.
   
      Napomena: za proizvode koji imaju više od jedne namjene određene u sljedećim obiteljima proizvoda, zadaci ovlaštenog tijela, koji proizlaze iz odgovarajućih sustava potvrđivanja usklađenosti, su kumulativni.
   
   OBITELJ PROIZVODA
   
      PROIZVODI ZA GRADNJU CESTA (1/2)
   
   1.   Sustavi potvrđivanja sukladnosti
   
   Za dolje navedeni proizvod/proizvode i namjenu/namjene, CEN/Cenelec mora odrediti sljedeći sustav/sustave potvrđivanja usklađenosti prema odgovarajućoj usklađenoj normi/normama:
   
               Proizvod
            
            
               Namjena
            
            
               Razina(-e) ili razred(i)
            
            
               Sustav(i) potvrđivanja sukladnosti
            
         
               
                  Bitumen
               
            
            
               Za gradnju i površinsku obradu cesta
            
            
               —
            
            
               2+
            
         
               
                  Bitumenske mješavine
               
            
            
               Za gradnju i površinsku obradu cesta
            
            
               —
            
            
               2+
            
         
               
                  Površinske obrade
               
            
            
               Za površinsku obradu cesta
            
            
               —
            
            
               2+
            
         
               
                  Vodootporni proizvodi i oprema za kolnike mostova
               
            
            
               Za kolnike mostova
            
            
               —
            
            
               2+
            
         
               
                  Sporedni proizvodi
               
            
            
               Za betonske ceste
            
            
               —
            
            
               4
            
         
               Sustav 2+: Vidjeti Direktivu o građevnim proizvodima (dalje u tekstu: CPD), Prilog III. odjeljak 2. točku ii., prvu mogućnost, uključujući potvrdu kontrole tvorničke proizvodnje koju daje ovlašteno tijelo na temelju uvodne inspekcije tvornice i kontrole tvorničke proizvodnje kao i na temelju stalnog nadzora, procjene i odobrenja kontrole tvorničke proizvodnje.
               Sustav 4: Vidjeti Prilog III. CPD-a, odjeljak 2. točku ii., treću mogućnost.
            
         Specifikacija sustava treba biti takva da se može primijeniti čak i kada ne treba utvrditi učinkovitost proizvoda za određenu karakteristiku, jer najmanje jedna država članica nema nikakvih pravnih zahtjeva za takvu karakteristiku (vidjeti članak 2. stavak 1. Direktive 89/106/EEZ i, prema potrebi, točku 1.2.3 interpretacijskih dokumenata). U tim slučajevima ovjera takve karakteristike ne smije biti nametnuta proizvođaču ako on ne želi deklarirati učinkovitost proizvoda u tom smislu.
   OBITELJ PROIZVODA
   
      PROIZVODI ZA GRADNJU CESTA (1/2)
   
   1.   Sustavi potvrđivanja sukladnosti
   
   Za dolje navedeni proizvod/proizvode i namjenu/namjene, CEN/Cenelec mora odrediti sljedeći sustav/sustave potvrđivanja sukladnosti prema odgovarajućoj usklađenoj normi/normama:
   
               Proizvod
            
            
               Namjena
            
            
               Razina(-e) ili Razred(i)
            
            
               Sustav(i) potvrđivanja sukladnosti
            
         
               
                  Bitumenske mješavine
               
               
                  Površinske obrade
               
            
            
               Za uporabu u skladu s propisima u vezi otpornosti na vatru
            
            
               Afl
                   (1), Bfl
                   (1), Cfl
                   (1)
               
               ———
               Afl
                   (2), Bfl
                   (2), Cfl
                   (2)
               
               ———
               Afl
                   (3), Dfl, Efl, Ffl
               
            
            
               1
               ———
               3
               ———
               4
            
         
               Sustav 1: Vidjeti Prilog III. CPD-a, odjeljak 2. točku i., bez kontrolnog ispitivanja uzorka.
               Sustav 3: Vidjeti Prilog III. CPD-a, odjeljak 2. točku ii., drugu mogućnost.
               Sustav 4: Vidjeti Prilog III. CPD-a, odjeljak 2. točku ii., treću mogućnost.
            
         Specifikacija sustava treba biti takva da se može primijeniti čak i kada ne treba utvrditi učinkovitost proizvoda za određenu karakteristiku, jer najmanje jedna država članica nema nikakvih pravnih zahtjeva za takvu karakteristiku (vidjeti članak 2. stavak 1. Direktive 89/106/EEZ i, prema potrebi, točku 1.2.3 interpretacijskih dokumenata). U tim slučajevima ovjera takve karakteristike ne smije biti nametnuta proizvođaču ako on ne želi deklarirati učinkovitost proizvoda u tom smislu.
   
      (1)  Materijali čija je reakcija na vatru podložna promjeni tijekom proizvodnje (općenito, materijali podvrgnuti kemijskim promjenama, npr. sporogoreći materijali, ili kada promjene u sastavu mogu dovesti do promjena u reakciji na vatru).
   
      (2)  Materijali čija reakcija na vatru nije podložna promjeni tijekom procesa proizvodnje.
   
      (3)  Materijali razreda A čija reakcija na vatru ne treba biti ispitivana, u skladu s Odlukom 96/603/EZ.